கல்யாணி ராகம் 65-வது மேளகர்த்தா ராகம். ஸ ரி2 க2 ம2 ப த2 நி2 ஸ என்னும் ஸ்வரங்களைக் கொண்டது. இந்த ராகம் பற்றித் தனியாக ஒரு புத்தகமே போடலாம். இருப்பினும் அகஸ்தியர் கமண்டலத்தில் காவிரியை அடைத்தது போல் ஓரிரு பத்திகளில் சொல்ல முயற்சிக்கிறேன். ‘திருவருட்செல்வர்’ (1967) படத்தில் கே.வி.மகாதேவன் ‘மன்னவன் வந்தானடி’ என அமைத்திருப்பார். கல்யாணிக்கு ஒரு மகுடம் அது. அந்த வழியில் இளையராஜா ஏராளமான பாடல்களை இந்த ராகத்தில் தந்திருக்கிறார்.